Ashkelon

She ard-valley 'sy Clyst Yiass er coose Meanvooiragh Israel eh Ashkelon (;  ʿAsqalān ; ; Akkadish: Isqalluna ). T'eh ny hoie 50 km çheu yiass veih Tel Aviv as 13 km çheu hwoaie veih'n joarey rish Straih Gaza. Ta'n ard-valley noa-emshyragh soit er purt ta cha eashit as yn Eash Noa-littagh. Va'n ard-valley stiurit as cummaltit ec ny Canaanee, ny Philistinee, ny h-Egyptee, ny h-Israeliteyn, ny h-Assyree, ny Babylonnee, ny Greagee, ny Feaneeckee, ny Hasmonee, ny Rauee, ny Pershee, ny h-Arabee as Sidooryn ny Croshey, derrey yn vlein 1270 tra v'ee scryssit ec ny Mamlukee.

Va'n balley beg Arabagh al-Majdal ny al-Majdal Ascalun (Arabish: المجدل‎; Ewnish: אל-מג'דל, מגדל) currit er bun faggys da'n voayl shenndeeagh 'sy 16oo eash fo reirey ny Turkee. 'sy vlein 1918, hie yn balley beg fo stiurey Lught Reill er Thallooyn Cummaltit ny Noidyn as 'sy vlein 1920 v'eh coontit myr cooid jeh'n Yn Phalasteen Anneydagh. Car y chaggey Israelagh-Arabagh 'sy vlein 1948 va'n ard-valley ny voayl toshee jeh Forseyn Contoyrtyssagh ny h-Egypt as y bun-ynnyd oc ayns Gaza.

Haink ny forseyn Israelagh stiagh 'sy valley beg er 5 Sauin 1948. Tra haink ad stiagh 'sy valley beg v'eh jee-chummaltit hannah hene as ren Ewnyn arraghey stiagh ayn ny s'anmey 'sy vlein shen. By ad Migdal Gaza, Migdal Gad as Migdal Ashkelon ny h-enmyn va currit er y valley Ewagh hoshiaght agh 'sy vlein 1953 va'n nabooys Afridar cochorpit rish y valley beg as va'n ennym "Ashkelon" doltit reesht myr ennym y valley. 'Sy vlein 1961 va Ashkelon ny 18oo valley smoo ayns Israel as 24,000 deiney cummal ayn. 'Sy vlein 2010 va 112,900 deiney cummal ayn.

Mooinjerys eddyr-ashoonagh

Baljyn as ard-valjyn lannoonit
Ta Ashkelon goll er lannooney rish:
 Côte Saint-Luc, y Chanadey
 Xinyang, y Çheen
 Iquique, y Çhillee
 Aix-en-Provence, y Rank
 Kutaisi, y Çhorshey
 Aviano, yn Iddaal Berlin-Pankow, y Ghermaan
 Sopot, y Pholynn
 Entebbe, Ooganda
 Portland, ny Steatyn Unnaneysit
 Baltimore, ny Steatyn Unnaneysit
 Sacramento, ny Steatyn Unnaneysit

Kianglaghyn magh

Ynnyd-eggey oikoil Ashkelon


Ronney:Ard-valjyn 'sy Clyst Yiass (Israel)
Ronney:Baljyn casherick
Ronney:Ard-valjyn ayns Israel